《夏日平居奉寄崔伯易兼简朱元弼》
宋代·王令

天风变春和，昼日差夏永。
门阑闭无事，燕雀去益静。
纷翻诗书闭，弃散懒收整。
时来就枕卧，复可取窥省。
心恬逐物闲，亦阔与世屏。
鲜鲜南山暖，秀色在修岭。
苟嫌安坐慵，还可远游骋。
自缘智能薄，反得闲暇幸。
交朋久相远，疏懒欲谁警。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。